**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės tarybos 2019 m. RUGSĖJO 26 d. sprendimO Nr. B1-194 „Dėl molėtų rajono savivaldybės BŪSTO IR SOCIALINIO BŪSTO NUOMOS IR NAUDOJIMO tVarkos aprašo patvirtinimo“ pakeitimo**

2021 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės būsto ir socialinio būsto nuomos ir naudojimo tvarkos aprašą, patvirtintą Molėtų rajono savivaldybės tarybos 2019 m. rugsėjo 26 d. sprendimu Nr. B1-194 „Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo“:

* 1. pripažinti netekusiu galios 3.1 papunktį;
  2. pripažinti netekusiu galios 3.2 papunktį;
  3. papildyti 31 punktu:

„31. Savivaldybės būsto fondo sąrašą ir Savivaldybės socialinio būsto fondo sąrašą tvirtina Savivaldybės administracijos direktorius.“;

4. pakeisti 34 punktą ir jį išdėstyti taip:

„34. Asmenys ir šeimos, nuomojantys savivaldybės būstą šio Aprašo 32.4 punkte nurodytu atveju, ir sumažėjus asmens ar šeimos turtui (įskaitant gautas pajamas) gali teikti prašymą rinkos kainomis nuomojamą savivaldybės būstą toliau nuomotis socialinio būsto nuomos sąlygomis. Jeigu asmens ar šeimos deklaruotas turtas (įskaitant gautas pajamas) po metų nuo terminuotos vienų metų sutarties sudarymo dienos viršija Įstatymo 11 straipsnio 3 dalyje nustatytus metinius pajamų ir turto dydžius, jie gali išsinuomoti iš fizinio ar juridinio asmens būstą ir raštu kreiptis į Savivaldybės administraciją dėl būsto nuomos mokesčio dalies kompensavimo, jei atitiks Įstatymo 10 straipsnio reikalavimus.“;

5. pakeisti 37 punktą ir jį išdėstyti taip:

„37. Savivaldybei nuosavybės teise priklausantys būstai, esantys Savivaldybės socialinio būsto, kaip savivaldybės būsto dalies, sąraše, perrašomi į Savivaldybės būsto fondo sąrašą Savivaldybės administracijos direktoriaus įsakymu keičiant Savivaldybės administracijos direktoriaus įsakymą, kuriuo patvirtinti Savivaldybės būsto fondo ir Savivaldybės socialinio būsto, kaip savivaldybės būsto dalies, fondo sąrašai.“;

6. pakeisti 38 punktą ir jį išdėstyti taip:

„38. Savivaldybės administracijos direktoriaus įsakymas, kuriuo perrašomas socialinis būstas iš Savivaldybės socialinio būsto fondo, kaip savivaldybės būsto dalies, sąrašo į Savivaldybės būsto fondo sąrašą, rengiamas gavus asmens rašytinį prašymą, kuriame prašoma pakeisti socialinio būsto nuomos sutartį ir sudaryti Savivaldybės būsto nuomos sutartį ir kuriame nurodyta, kad asmuo sutinka mokėti pagal galiojančią tvarką apskaičiuotą būsto nuomos mokestį. Negavus tokio prašymo, administracijos direktoriaus įsakymas rengiamas 2 kartus per metus.“.

Savivaldybės meras